（TAGALOG/タガログ語版）

Ｎｏ．85

KAWASAKIINTERNATIONALASSOCIATIONNEWSMga paalala at impormasyon ｍula sa Kawasaki City

子育てに必要な施設が一目でわかる「子育て施設マップ」の外国版
Handa na ang ispesyal na mapa ng distrito ng Kawasaki sa iba't-ibang wika kung saan ito ay sadyang
ginawa para sa mga pamilyang may mga supling. Ang mapang ito ay naglalahad ng mga importanteng
impormasyon ukol sa mga institusyon at pasilidades ng distrito kung saan mapapakinabangan ng mgamagulang na nagpapalaki ng anak. Ang pamagat o titulo ng mapa ay: "Distrito ng Kawasaki: Giya ng
mga Lugar Pampamilya" Matutunghayan din dito ang listahan ng mga Sentrong pang-kalusugan atkapakanan, Mga Ospital, Paalagaan ng bata at iba pang pasilidades na may kinalaman ukol sa
pagpapalaki ng bata sa loob ng distrito ng Kawasaki.
Ang mapa ay nakasalin sa wikang Ingles, Intsik, Kastila, Portugis at Korya. Ang tatlong
pinakamalaking distrito ng Kawasaki (Tajima District, Daishi District at ang Central District) aynabubukod sa iba't-ibang kulay upang lalong mapadali ang paghanap ng mga pasilidad na nais ninyong
gamitin.
Maaaring makakuha ng kopya nito sa Kawasaki Ward Health and Welfare Center, Tajima Regional
Health and Welfare Section at Daishi Regional Health and Welfare Section at sa iba pang lugar. Kungmay mga katanungan, tawagan ang Kawasaki Ward Health and Welfare Center (Kawasaki-ku Hoken
fukushika senta) 044-201-3250.

「居住支援制度の拡充」
254
Nag-umpisa ang pagpapalawak ng bilang ng taong maaaring makinabang sa sistema para saSuportang pagpapabahay sa buwan ng Hulyo.
Kabilang sa sistemang ito ang pagtulong sa mga may edad maging ang mga dayuhan na may mga
suliranin sa paghahanap ng tagapanagot o garantor sa pag-rerenta ng apartamento. Sa ilalim ng
sistemang ito, ipakikilala ang mga kwalipikadong aplikante sa kompanyang tagapanagot kung saan ang
mga ito ay may kasunduan sa Pamahalaan na tutulong sa mga taong magkaroon ng paupahang tirahan.
Kung nais ninyong malaman ang iba pang bagay ukol sa Housing Support System, may mga librito
tungkol dito na maaaring makamit mula sa mga civic halls, ward offices, aklatan at iba pang lugar.
Para naman sa katanungan, tumawag sa Kawasaki City Urban Improvement Bureau, Housing
Improvement Section (KAWASAKI SHI MACHIZUKURI-KYOKU JYUUTAKU SEIBI KA) sa numerong044-200-2997.

255
岡本太郎美術館で開催中の「ウルトラマン誕生 40 年の軌跡ウルトラマン伝説」
Ang museo ni Ginoong Taro Okamoto sa Tama ward ng Kawasaki ay nagpupunong-abala ng eksibisyon
na pinamagatang "Ang Alamat ng Ultraman". Magpapatuloy ito hanggang ika-24 ng Septyembre.
Ang "Ultraman" ay programa sa telebisyon na nagsimula noong 1966.
Ito ay umakit sa imahinasyon ng mga bata sa buong bansa ng Hapon
at sumikat sa larangan ng palabas ng mga Halimaw. Ang Eksibisyon ay
nakatuon sa unang "Ultraman" kung saan maipapakilala sa atin ang
kabuoan o nilalaman ng palabas, ang pagkalikha nito, paglikha ng mga
bida o bayani at maging ang mga Halimaw, ang daloy ng kwento nito at
mga serye pati na rin ang kasalukuyang impluwensya ng sikat na
programang ito.
Para sa pangkaraniwang mamamayan, 900 yen ang bayad sa entrans,
700 yen para sa hayskul at kolehiyo. Libre naman para sa mga may 65
taong gulang at mga 12 taon pababa.
Ang Museo ni G. Taro Okamoto ay nalalakad ng 17minuto mula sa
Istasyon ng Mukogaokayuen ng Odakyu Line. Maaaring tumawag sa
Museo para sa katanungan sa numerong 044-900-9898 (Ang OkamotoTarou Bijyutsukan)(C)1966 円谷プロ（つぶらやプロダクション）

Silid−Sanggunihan para sa mga Dayuhan
Ang [Kawasaki International Association] ay nagbibigay ng walang bayad na konsultasyon serbisyo
para sa mga dayuhan tungkol sa pang-araw-araw na pamumuhay.
■ Konsultasyon sa iba't-ibang Wika
Wikang Ingles : Lunes ~ Sabado
Wikang Kastila: Martes at Huwebes
Wikang Intsik : Martes, Miyerkoles at Biyernes
Wikang Portugis: Martes at Biyernes
Wikang Koryano : Martes at Huwebes
Wikang Tagalog: Martes at Miyerkoles■ Oras ng Konsultasyon
10:00 ng umaga ~ 16:00 ng hapon
Inilathala ng Asosasyong Pandaidig ng Siyudad ng Kawasaki
2-2 Kizuki Gion Cho, Nakahara-Ku, Kawasaki 〒211-0033 Kawasaki International Center
Tel044-435-7000 Fax044-435-7010 Ｅ-mail:kian@bremen.or.jp HP URL:http://www.bremen.or.jp/kian/